ผลเลือด Mcv74.9 Mch25.5 HbA2 4.0 HbE 21.9 HbA 74.1 hemoglobin typeEA comment Hb E trait ของสามี Mcv 59.3 mch18.3 HbA2 6.1 HbF 0.9 HbA 93.0 hemogloin type a2a comment beta-thalassemia trait(with orwithout alpha-thal)
สวัสดีค่ะ โรคธาลัสซีเมีย เป็นโรคเลือดจางชนิดหนึ่งที่ถ่ายทอดทางพันธุกรรม โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตโดยจากผลเลือดที่แจ้งมานั้น ฝั่งมารดาเป็นธาลัสซีเมียชนิด E trait และฝั่งบิดาเป็นธาลัสซีเมียชนิดเบต้า ซึ่งทั้งสองชนิดนี้ สามารถมีโอกาสที่จะให้กำเนิดบุตรที่เป็นโรคธาลัสซีเมียได้ หรือเป็นพาหะก็ได้ ไม่มีทางที่จะทราบได้ว่าโอกาสจะเกิดเป็นแบบใดหากจะตั้งครรภ์จึงควรปรึกษาสูตินรีแพทย์และฝากครรภ์แต่เนิ่นๆ เมื่อถึงเวลาที่เหมาะสมแพทย์อาจเจาะน้ำคร่ำตรวจดูว่าเป็นโรคธาลัสซีเมียชนิดรุนแรงหรือเปล่า ซึ่งในกรณีนั้นก็คงต้องคุยกันอย่างละเอียดอีกทีว่าต้องการยุติการตั้งครรภ์หรือเปล่าค่ะ แต่ในปัจจุบันการรักษาโรคธาลัสซีเมียและการถ่ายเลือดก็สามารถทำได้ แม้เป็นโรคธาลัสซีเมีย ก็สามารถใช้ชีวิตได้ใกล้เคียงคนปกติค่ะการดูแลตัวเองเบื้องต้น รับประทานอาหารให้ครบ 5 หมู่ ออกกำลังกายสม่ำเสมอ เพื่อให้พร้อมต่อการมีบุตร